Zoznam ocenených vedcov a vedeckých tímov za rok 2013

Osobnosť vedy a techniky
- hosťujúci profesor Ing. Ľudovít Kupča, CSc. zo spoločnosti VÚJE, a.s. Trnava za významný prínos pri riešení teoretických problémov monitorovania stavu konštrukčných materiálov bezpečnostne významných komponentov jadrových elektrárni typu VVER a ich úspešné aplikačné využitie v praxi.
- profesor Ing. Štefan Medvecký, PhD. z Ústavu konkurencieschopnosti a inovácií Žilinskej univerzity v Žiline za vynikajúce výsledky vo výskume, vývoji a optimalizácií technických systémov, mobilných zariadení, výskum v oblasti Rapid Prototyping a bioniky.
- profesor Ing. Jozef Štulrajter, CSc.  z katedry Informatiky Akadémie ozbrojených síl generála M. R. Štefánika v Liptovskom Mikuláši za vynikajúce výsledky v oblasti vedy a implementáciu výsledkov vedecko-výskumnej činnosti do praxe a do vysokoškolského vzdelávania.
- Mgr. Miroslav Chovanec, PhD. z Ústavu experimentálnej onkológie SAV za výskum mechanizmov opravy klinických relevantných poškodení DNA. 
- profesor PhDr. Peter Liba, DrSc. zo Slovenskej národnej knižnice za vybudovanie Bibliografického ústavu a rozvoj vedeckého výskumu v oblasti slovenskej národnej bibliografie, edičnej činnosti a literárno-vedeckého výskumu.
 
Vedecko-technický tím roka

- Kolektív projektu prúdového zdroja pre napájanie magnetov synchrotrónu EVPÚ, a.s., za úspešné vyriešenie a vývoj špeciálneho rekuperačného zdroja elektrického prúdu s vysokou stabilitou a presnosťou regulácie v statickom aj dynamickom režime, určeného pre napájanie supravodivých vinutí magnetických obvodov synchrotrónových urýchľovačov  častíc.
- Centrum výskumu rastlinnej výroby Piešťany, Výskumno-šľachtiteľská stanica Vígľaš-Pstruša za prínos v oblasti tvorby nových odrôd obilnín na Slovensku s vysokou pridanou hodnotou, kvalitou a úrodovým potenciálom.
- Tím profesora Petra Mocza, pôsobiaceho na Geofyzikálnom ústave SAV a Fakulte matematiky, fyziky a informatiky UK za významný prínos v oblasti numerického modelovania šírenia seizmických vĺn a seizmického pohybu v štrukturálne zložitých prostrediach.
- Vedecko-technický tím spoločného pracoviska na výskum a vývoj pokročilých kovových  materiálov a kompozitov Ústavu materiálov a mechaniky strojov SAV v Bratislave a Materiálovo technologickej fakulty STU so sídlom v Trnave za efektívny a konkurencieschopný výskum a vývoj progresívnych kovových materiálov a kompozitov.

Osobnosť vedy a techniky do 35 rokov
- Ing. Martin Weis, PhD. zo Slovenskej technickej univerzity v Bratislave za mimoriadny prínos k rozvoju vedy a výskumu a za významný príspevok k budovaniu vedeckej školy v oblasti organickej elektroniky na Ústave elektroniky a fotoniky, Fakulte elektrotechniky a informatiky, Slovenskej technickej univerzity v Bratislave.
- Ing. Kristína Kukurová, PhD. z Výskumného ústavu potravinárskeho za vedecký prínos v oblasti výskumu eliminácie obsahu akrylamidu v potravinách.
- RNDr. Zuzana Pribulová, PhD. z Centra fyziky nízkych teplôt Ústavu experimentálnej fyziky SAV za významný prínos k poznaniu mechanizmu párovania nových typov supravodičov.
- Ing. Vladimír Kováč zo spoločnosti VIPO, a.s. za tvorivý prínos pri vývoji optimalizačného softvéru riadenia strojnotechnologických systémov pre navíjanie hexagonálnych  pätkových lán automobilových plášťov.

Celoživotné zásluhy v oblasti vedy a techniky
- profesor Ing. Karol Flórián, DrSc., Dr.h.c. z Technickej univerzity v Košiciach za významný prínos k rozvoju analytickej spektrochémie v rámci košickej spektrokopickej školy, vedecko-organizátorskú činnosť a dlhodobé budovanie medzinárodnej spolupráce.
- Ing. Mária Fišerová, PhD. z Výskumného ústavu papiera a celulózy a.s. za dlhodobé výskumné a aplikačné aktivity pri zvyšovaní technologickej a ekologickej úrovne výroby buničiny a papiera s dôrazom na kvalitu a vyššie využívanie drevnej suroviny, znižovanie spotreby chemikálií a vody.
- profesor MVDr. Pavol  Dubinský, DrSc. z Parazitologického ústavu SAV za originálne vedecké poznatky významne obohacujúce domácu a svetovú parazitológiu, významnú pedagogickú, riadiacu, organizátorskú a popularizačnú prácu vyše polstoročného pôsobenia v SAV.
- profesor Ing. PhDr. Štefan Kassay, DrSc., Dr.h.c. z I.D.C Holding, a.s. za celoživotnú prácu v oblasti priemyselného inžinierstva, riadiacu, publikačnú a pedagogickú aktivitu, praktické aplikácie a šírenie najnovších vedecko-technických poznatkov.
- hosťujúci profesor Ing. Peter Magvaši, CSc. zo Žilinskej univerzity v Žiline za celoživotné zásluhy o rozvoj výskumu, vývoja a technických riešení  v priemysle SR. 
- profesor RNDr. Koloman Ivanička, DrSc. z Vysokej školy ekonómie a manažmentu verejnej správy v Bratislave za vyše päťdesiatročnú aktívnu vedecko-pedagogickú činnosť v oblasti ekonomickej geografie, priestorovej orientácie a regionálneho rozvoja, synergetiky a systémovej analýzy a za komplexný pohľad prepojenia priestorovej vedy s teóriou a praxou ekonómie, pri stálej aktívnej práci.

Cena M.R. Štefánika za najväčší prínos v oblasti bilaterálnej slovensko-francúzskej vedecko-technickej spolupráce za rok 2013
- projekt „Advanced optical diagnostics and applications of DC and pulsed air discharges“, zodpovedný riešiteľ doc. RNDr. Zdenko Machala, PhD. a jeho kolektív.

Cena Slovenskej rektorskej konferencie za umenie 2013 
- Mgr. art. Teodor Kuhn za jeho magisterský film Momo.

Propagátor vedy a techniky za rok 2013 
- prof. Ing. Bystrík Bezák, PhD.
- doc. Ing. Karol Ferstl, PhD.
- doc. Ing. Ján Haščík, PhD. 

Cena Aurela Stodolu

- Šipoš Marek  - bakalárska práca Meranie výbojovej aktivity v nehomogénnych poliach                                                           
- Dudiak Jozef - diplomová práca Modelovanie podporných služieb v programe MODES                                                           
- Liška Martin -  dizertačná práca Pripojiteľnosť obnoviteľných zdrojov elektrickej energie do elektrizačnej sústavy